ai4bharat/Pralekha huggingface dataset:
ஆயுஷ்
தேசிய ஆயுஷ் மிஷன் திட்டத்தில் ஆயுஷ்மான் பாரத் திட்டத்தின் ஆயுஷ் சுகாதாரம் & நல மையங்களை சேர்க்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், தேசிய ஆயுஷ் மிஷன் திட்டத்தில் ஆயுஷ்மான் பாரத் திட்டத்தின் ஆயுஷ் சுகாதாரம் மற்றும் நல மையங்களை  சேர்க்க ஒப்புதல் அளிக்கப்பட்டது.
இதற்கு ரூ.3399.35 கோடி செலவாகும் என மதிப்பிடப்பட்டுள்ளது. 2019-20 முதல் 2023-24 வரையிலான ஐந்தாண்டு காலத்தில் நல மையங்களை செயல்படுத்த இதில் மத்திய நிதியாக ரூ.2209.58 கோடியும், மாநிலங்களின் பங்களிப்பாக ரூ.1189.77 கோடியும் செலவிடப்படும்.
தேசிய ஆயுஷ் மிஷன் திட்டத்தின் கீழ் நல மையங்களை செயல்படுத்துவதால் பின்வரும் நோக்கங்கள் நிறைவேறும் என vஎதிர்பார்க்கப் பட்டுள்ளது:
- ஆயுஷ் கோட்பாடுகள் மற்றும் நடைமுறைகளின்படி முழுமையான உடல் நல முன்மாதிரி திட்டம் உருவாக்கப்படும். இதில் நோய்த் தடுப்பு, சிகிச்சை பெற ஊக்குவித்தல், குணமாக்குதல், மறுவாழ்வு உதவிகள் செய்தல் மற்றும் சிகிச்சை காலத்துக்குப் பிந்தைய சேவைகள் ஆகியவற்றை இப்போதுள்ள பொது சுகாதார வசதிகள் மூலமாக அளிப்பதில் கவனம் செலுத்தப்படும்.
- தேவையான மக்களுக்கு தகவல்களை தெரிவித்து ஆயுஷ் சேவைகள் இருப்பதை விளக்கி, அவர்களின் விருப்பத்தின்படி தேர்வு செய்ய வகை செய்தல்.
- வாழ்க்கை முறை, மரணம், யோகா, மருத்துவ மூலிகைகள் மற்றும் குறிப்பிட்ட சில சூழ்நிலைகளில் உள்ளவர்களுக்கு ஆயுஷ்மான் நடைமுறைகளின் உடல் பலத்திற்கு ஏற்ப மருந்துகள் அளித்தல் ஆகிய சமுதாய விழிப்புணர்வு சேவைகளும் இதில் அடங்கும்.
மாநிலங்கள் / யூனியன் பிரதேசங்கள், சுகாதாரம் மற்றும் குடும்ப நல அமைச்சகம் மற்றும் தொடர்புடைய இதர அமைச்சகங்களுடன் கலந்தாலோசனை செய்து, நாடு முழுக்க 12,500 நல மையங்களை செயல்படுத்த பின்வரும் இரண்டு மாதிரிகளை ஆயுஷ் அமைச்சகம் உருவாக்கியுள்ளது.
தற்போது செயல்பட்டு வரும் ஆயுஷ் மருந்தகங்களை  தரம் உயர்த்துதல்.
தற்போது செயல்பட்டு வரும் துணை சுகாதார மையங்களை  தரம் உயர்த்துதல்.
சிறப்பு சேவைகள் மற்றும் கட்டுரைகள்
தேசிய குறு சிறு மற்றும் நடுத்தர நிறுவனங்களுக்கான விருதுகளுக்கு விண்ணப்பங்கள் வரவேற்கப்படுகின்றன
இந்திய அரசின் குறு சிறு மற்றும் நடுத்தர நிறுவனங்கள் அமைச்சகம், “தேசிய குறு சிறு மற்றும் நடுத்தர நிறுவனங்களுக்கான விருதுகள் 2021-22”-க்கான விண்ணப்பங்களை தொழில் முனைவோரிடமிருந்து வரவேற்கிறது.
உற்பத்தித் துறையில் சிறந்த தொழில் முனைவோர் விருதுகள் 12, சேவை துறையில் 9, சிறந்த மகளிர் தொழில் முனைவோர் விருதுகள் 4, பட்டியலினம் மற்றும் பழங்குடியினர் வகுப்பைச் சேர்ந்த சிறந்த தொழில் முனைவோருக்கான விருதுகள் 4, மாற்றுத் திறனாளிகளுக்கான விருதுகள் 2 என வெவ்வேறு பிரிவுகளில் விருதுகள் வழங்கப்பட உள்ளன.
இந்த விருதுகளுக்கான ஆன்லைன் விண்ணப்பத்தை www.dcmsme.gov.in அல்லது https://dashboard.msme.gov.in/na என்ற இணைய முகவரியில் சமர்ப்பிக்க வேண்டும். தொழில் முனைவோர் ஒன்றுக்கும் மேற்பட்ட பிரிவுகளில் தகுதி அடிப்படையில் விண்ணப்பிக்கலாம். சிறந்த தொழில் முனைவோருக்கு வழங்கப்படும் பரிசுத் தொகைக்கு வருமானவரிச்சட்டம் 1961 பிரிவு 10 -ன்படி வரிவிலக்கு அளிக்கப்பட்டுள்ளது.
ஆன்லைனில் விண்ணப்பிக்க 20.04.2022 கடைசி தேதியாகும்.
இது குறித்து மேலும் விவரங்களுக்கு எம்எஸ்எம்இ வளர்ச்சி நிலையம், சென்னை  மற்றும் கோவை – , மதுரை  மற்றும் திருநெல்வேலி  அல்லது அருகில் உள்ள மாவட்ட தொழில் மையங்களை தொடர்பு கொள்ளுமாறு சென்னை கிண்டியில் உள்ள குறு சிறு மற்றும் நடுத்தர பிரிவுகள் வளர்ச்சி நிலையத்தின் துணை இயக்குனர் பி.சிவசுப்பிரமணியன் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
சிறப்பு சேவைகள் மற்றும் கட்டுரைகள்
பெரும்பாக்கத்தில் புதிய தபால் நிலையம்
பெரும்பாக்கம் மற்றும் அதை சுற்றியுள்ள பகுதிகளில் வசிக்கும் மக்களின் தேவையை கருத்தில் கொண்டு, அங்கு புதிய துணை தபால் நிலையம் ஒன்றை 2021 மார்ச் 1 அன்று தபால் துறை திறக்கவிருக்கிறது.
பெரும்பாக்கம் பஞ்சாயத்து மற்றும் அதை சுற்றியுள்ள பகுதிகளில் வசிக்கும் சுமார் 71,000 மக்களுக்கு இந்த புதிய தபால் நிலையம் சேவையாற்றும். கதவு எண் 52, டாக்டர் அம்பேத்கர் சாலை, பெரும்பாக்கம் என்னும் விலாசத்தில் இருந்து இது செயல்படும்.
கணினிமயமாக்கப்பட்ட இந்த புதிய தபால் நிலையம் காலை 9 மணி முதல் மாலை 5 மணி வரை செயல்படும். கடிதங்கள், பார்சல்கள், விரைவு தபால், பண அஞ்சல், தொலைபேசி மற்றும் காப்பீட்டு கட்டணங்களை செலுத்துதல், சிறு சேமிப்பு உள்ளிட்ட சேமிப்பு திட்டங்கள் போன்ற சேவைகளை பொதுமக்களுக்கு இந்த தபால் நிலையம் வழங்கும்.
இப்பகுதிக்கான கடிதப் பட்டுவாடா மேடவாக்கம் தபால் நிலையத்தில் இருந்து தொடர்ந்து நடைபெறும். தாம்பரம் தபால் மண்டலத்தில் 100-வது துணை தபால் நிலையமாக செயல்படப் போகும் பெரும்பாக்கம் தபால் நிலையத்தின் அஞ்சல் குறியீட்டு எண் 600100 ஆக இருக்கும்.
2021 மார்ச் 1 அன்று காலை 10 மணி அளவில் சென்னை மண்டல தலைமை தபால் அதிகாரி திருமதி சுமதி ரவிச்சந்திரன், சென்னை மண்டலத்தின் தபால் சேவைகள் இயக்குநர் திரு கே சோமசுந்தரத்தின் முன்னிலையில் பெரும்பாக்கம் தபால் நிலையத்தை திறந்து வைக்கிறார்.
பெரும்பாக்கம் பகுதியில் உள்ள பொதுமக்கள், வர்த்தகர்கள், கல்வி நிறுவனங்கள் புதிய தபால் நிலையத்தின் சேவைகளைப் பயன்படுத்திக் கொள்ளுமாறு செய்திக் குறிப்பொன்றில் தபால் அலுவலகங்களின் மூத்த கண்காணிப்பாளர், தாம்பரம் பகுதி, திருமதி டி வி சுந்தரி தெரிவித்துள்ளார்.
நிதி அமைச்சகம்
46வது ஜிஎஸ்டி சபைக் கூட்டப்பரிந்துரைகள் .
46வது ஜிஎஸ்டி சபைக் கூட்டம் இன்று புது தில்லியில் மத்திய நிதி மற்றும் கம்பெனி விவகாரங்கள் துறை அமைச்சரும் திருமதி நிர்மலா சீதாராமன் தலைமையில் நடைபெற்றது.
இக்கூட்டத்தில் , 45வது ஜிஎஸ்டி சபைக் கூட்டத்தின் ஜவுளி தொடர்பான பரிந்துரை நடைமுறையைத் தள்ளிவைக்கப் பரிந்துரை செய்யப்பட்டது. இதனை அடுத்து, ஜவுளித் துறையில் தற்போது நடைமுறையில் உள்ள ஜிஎஸ்டி வீதங்களே 2022 ஜனவரி ஒன்றாம் தேதிக்குப் பின்னரும் தொடரும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1786581
பாதுகாப்பு அமைச்சகம்
விடுதலையின் அம்ருத் மஹோத்ஸவம்: எல்லை சாலைகள் அமைப்பின் சார்பாக மருத்துவ முகாம்களுக்கு ஏற்பாடு
இந்தியாவின் 75-ஆவது சுதந்திர தினத்தைக் குறிக்கும் விடுதலையின் அம்ருத் மஹோத்ஸவத்தின் ஒரு பகுதியாக எல்லை மாநிலங்கள் மற்றும் நட்பு நாடுகளில் 75 மருத்துவ முகாம்களை எல்லை சாலைகள் அமைப்பு நடத்துகிறது. ஜம்மு காஷ்மீர், அருணாச்சலப் பிரதேசம், லடாக், உத்தரகாண்ட், சிக்கிம், மிசோரம், திரிபுரா மற்றும் பூட்டானில் அதிகமான முகாம்கள் நடைபெறுகிறது.
இந்தப் பிரச்சாரத்தின் ஒரு பகுதியாக, எல்லைப் பகுதிகள் மற்றும் தொலைதூர இடங்களில் வசிக்கும் ஏழை மக்களுக்கு மருத்துவ பரிசோதனைகளும் மருந்துகளும் இலவசமாக அளிக்கப்படுகிறது. இந்தப் பகுதிகளில் வசிக்கும் மக்களிடையே கொவிட்-19 பெருந்தொற்று குறித்த விழிப்புணர்வும் ஏற்படுத்தப்படுகிறது. சுகாதாரம், சமூக இடைவெளி, முகக் கவசம் ஆகியவற்றின் முக்கியத்துவம் எடுத்துரைக்கப்படுவதுடன், முகக் கவசங்களும் கை சுத்திகரிப்பான்களும் இலவசமாக வழங்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745721
பாதுகாப்பு அமைச்சகம்
கடற்படை செயல்பாடுகள் தலைமை இயக்குனராக வைஸ் அட்மிரல் ராஜேஷ் பெந்தர்கர் பொறுப்பேற்பு
இந்திய கடற்படை செயல்பாடுகள் தலைமை இயக்குனராக வைஸ் அட்மிரல் ராஜேஷ் பெந்தர்கர் இன்று பொறுப்பேற்றார். புனே, கதக்வசலாவில் உள்ள இந்திய பாதுகாப்புப்படை அகாடமியில் பயிற்சி பெற்ற இவர், இந்திய கடற்படையில் கடந்த 1987ம் ஆண்டு சேர்ந்தார். அமெரிக்காவின் நியூபோர்ட்டில் உள்ள கடற்படை கல்லூரி முதல் பல இடங்களில் இவர் பயிற்சி பெற்றுள்ளார்.
நீர்மூழ்கி கப்பல் போர் முறையில் நிபுணரான இவர், ஐஎன்எஸ் மைசூர் உட்பட பல முன்னணி போர்க்கப்பல்களில் பணியாற்றியுள்ளார்.
இந்திய கடற்படையில் சிறப்பாக பணியாற்றியதற்காக, அதிவிசிஷ்ட் சேவா, விசிஷ்ட் சேவா பதக்கங்களை வைஸ் அட்மிரல் ராஜேஷ் பெந்தர்கர் பெற்றுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725087
-----
(Visitor Counter : 161
மத்திய அமைச்சரவை
இந்திய விமான நிலைய ஆணையத்தின் ஜெய்ப்பூர், குவகாத்தி, திருவனந்தபுரம் ஆகிய மூன்று விமான நிலையங்களை பொதுத்துறை தனியார் கூட்டுமுயற்சியில் குத்தகைக்கு விடுவதற்கான கருத்துருவுக்கு மத்திய அமைச்சரவை ஒப்புதல்.
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்திய விமான நிலைய ஆணையத்தின் ஜெய்ப்பூர், குவகாத்தி, திருவனந்தபுரம் ஆகிய மூன்று விமான நிலையங்களை பொதுத்துறை, தனியார் கூட்டு முயற்சியில் குத்தகைக்கு விடுவதற்கான கருத்துருவுக்கு ஒப்புதல் வழங்கப்பட்டுள்ளது.
இந்திய விமானநிலைய ஆணையம் நடத்திய ஏலப்போட்டியில் வெற்றி பெற்றதாக அறிவிக்கப்பட்ட அதானி எண்டர்பிரைசஸ் நிறுவனத்துக்கு இயக்கி, பராமரித்து, மேம்படுத்துவதற்காக 50 ஆண்டுகளுக்கு இந்த விமான நிலையங்களை குத்தகைக்கு விடுவதற்கு மத்திய அமைச்சரவை ஒப்புதல் வழங்கியுள்ளது.
பொதுத்துறையில் தேவைப்படும் முதலீட்டைத் திரட்டுவதுடன், சேவை வழங்குவதில் உயர்திறன், நிபுணத்துவம், தொழில் வல்லமையை இத்திட்டம் கொண்டு வரும்.
பின்புலம்
இந்திய விமானநிலைய ஆணையத்தின் தில்லி, மும்பை விமான நிலையங்களை பொதுத்துறை தனியார் கூட்டு முயற்சியில் இயக்கி, பராமரித்து, மேம்படுத்துவதற்காக பத்தாண்டுகளுக்கு முன்பு அரசு குத்தகைக்கு விட்டுள்ளது.
இந்தக் கூட்டு முயற்சி அனுபவமும், உலகத்தரமும் வாய்ந்த விமான நிலையங்களை உருவாக்கி, விமானப் பயணிகளுக்கு தரமான திறன்மிக்க சேவைகளை வழங்க உதவியுள்ளது. மேலும் இந்தத் திட்டம், இந்திய விமான நிலைய ஆணையத்துக்கு வருவாயை அதிகரித்து, நாட்டின் இதர பகுதிகளில் விமான நிலையங்களையும், விமான வழிகாட்டுக் கட்டமைப்பையும் மேம்படுத்துவதில் கவனம் செலுத்த உதவியுள்ளது. பொதுத்துறை தனியார் கூட்டுமுயற்சிகள்  மூலம் பெறும் வருவாயைக் கொண்டு இந்திய விமானநிலைய ஆணையம் இரண்டாம் நிலை, மூன்றாம் நிலை நகரங்களில் கட்டமைப்பு வசதிகளை உருவாக்கவும், தனது விமான நிலையங்களை சர்வதேசத் தரத்திற்கு மேம்படுத்தவும் முடிந்துள்ளது. இந்தியாவில் உள்ள இந்தக் கூட்டுமுயற்சி விமான நிலையங்கள், விமானநிலைய சேவை தரத்திற்கான, சர்வதேச விமான நிலையங்கள் கவுன்சில் பட்டியலில் முதல் 5 இடங்களை தொடர்ந்து பிடித்து வந்துள்ளன.
எனவே, இந்திய விமானநிலைய ஆணையத்தின் மேலும் பல விமான நிலையங்களை இதே பிபிபி முறையில் பொதுத்துறை தனியார் கூட்டுமுயற்சி மதிப்பீட்டுக் குழுவின் மூலம் குத்தகைக்கு விட அரசு தீர்மானித்தது. இந்த மதிப்பீட்டுக் குழுவின் வரம்புக்கு அப்பாற்பட்ட விஷயங்கள் பற்றி முடிவெடுக்க அதிகாரமளிக்கப்பட்ட செயலர்கள் குழுவையும் அரசு அமைத்துள்ளது.
பொதுத்துறை - தனியார் கூட்டு முயற்சி மதிப்பீட்டுக்குழு பரிவர்த்தனை ஆவணங்களுக்கு ஒப்புதல் வழங்கியுள்ளது. நிதி ஆயோக், மத்திய நிதி அமைச்சகத்தின் செலவினத்துறை, பொருளாதார விவகாரத்துறை ஆகியவற்றின் பிரதிநிதிகள் அடங்கிய அதிகாரமளிக்கப்பட்ட செயலர்கள் குழுவின் வழிகாட்டுதல்கள் மற்றும் கண்காணிப்பின் கீழ், முழுமையான ஏல நடைமுறைகள் மேற்கொள்ளப்பட்டுள்ளன.
இந்திய விமான நிலைய ஆணையம், 14.12.2018 அன்று கருத்துரு வேண்டுகோளை வெளியிட்டது. பயணிகள் கட்டண அடிப்படையில் சர்வதேச ஏலப்போட்டி மூலம் விண்ணப்பங்கள் வரவேற்கப்பட்டன. தொழில்நுட்ப ஏல விண்ணப்பங்கள் 16.02.2019 –இல் திறக்கப்பட்டன. தகுதிபெற்ற போட்டியாளர்களின் நிதி விண்ணப்பங்கள் 25.02.2019/26.02.2019 தேதிகளில் திறக்கப்பட்டன. அதானி எண்டர்பிரைசஸ் நிறுவனம், ஜெய்ப்பூர், குவகாத்தி, திருவனந்தபுரம் ஆகிய மூன்று விமானநிலையங்களுக்குமான அனைத்து ஏலப்போட்டிகளிலும் பயணிகள் கட்டண விகிதத்தின் அடிப்படையில் அதிக தொகை குறிப்பிட்டு வெற்றி பெற்றது.
---------------------------------------------------------------
(
பிரதமர் அலுவலகம்
எரிசக்தி, சுரங்கத் துறைகளின் செயல்பாடுகள் குறித்துப் பிரதமர் ஆய்வு
மின்சாரம், புதுப்பிக்கத் தக்க எரிசக்தி, பெட்ரோலியம், இயற்கை எரிவாயு, நிலக்கரி, சுரங்கம் ஆகிய முக்கியமான துறைகளின் செயல்பாடுகள் முன்னேற்றம் குறித்து பிரதமர் திரு. நரேந்திர மோடி செவ்வாய்க்கிழமை ஆய்வு நடத்தினார். இரண்டு மணி நேரத்துக்கு மேல் நடைபெற்ற இந்தக் கூட்டத்தில் சம்பந்தப்பட்ட துறைகள், நிதி ஆயோக் மற்றும் பிரதமர் அலுவலகம் ஆகியவற்றின் உயர் அதிகாரிகள் பங்கேற்றனர்.
இக்கூட்டத்தில் நிதி ஆயோக் முதன்மை செயல் அலுவலர் திரு அமிதாப் காந்த், இந்தியாவில் நிறுவப்பட்டுள்ள மின் உற்பத்தித் திட்டங்களின் திறன் 344 கிகாவாட்ஸ் ஆக உயர்ந்துள்ளது என்று விவரித்தார். 2014ம் ஆண்டு நாட்டின் மின்சாரப் பற்றாக்குறை 4 சதவீதமாக இருந்தது. தற்போது 2018ம் ஆண்டு ஒரு சதவீதம் மட்டுமே மின்சாரப் பற்றாக்குறை இருக்கிறது. மின் பகிர்வு தடங்கள், மின்மாற்றியின் திறன், மண்டலத்துக்கு இடையிலான மின் பகிர்வு குறிப்பிடத் தக்க அளவு திறன் மேம்படுத்தப்பட்டுள்ளது என்றார் அவர்.
மின்சாரம் எளிதில் பெறுவதற்கான அட்டவணையை  பொறுத்தவரையில் 2014ம் ஆண்டு இந்தியா 99வது இடத்தில் இருந்தது. தற்போது 26 இடத்துக்கு முன்னேறியுள்ளது என்றார் அவர்.
இக்கூட்டத்தில் சவுபாக்கியா  முன்முயற்சியின் மூலம் வீடுகளுக்கு மின் இணைப்புத் தரும் திட்டத்தின் முன்னேற்றம் குறித்து ஆய்வு செய்யப்பட்டது. நகர்ப்புறங்களிலும் கிராமப்புறங்களிலும் மின்சார மின் இணைப்பு முதல் விநியோகம் வரையில் அம்சங்களும் விவாதிக்கப்பட்டது. மாற்று எரிசக்தி மற்றும் புதுப்பிக்கத் தக்க எரிசக்தி துறையில் மொத்த நிறுவப்பட்ட திறன் இரு மடங்காக உயர்ந்திருக்கிறது. 2013-14ம் ஆண்டில் 35.5 கிகாவாட்ஸ் ஆக இருந்த திறன் 2017-18ம் ஆண்டில் 70 கிகாவாட்ஸாக உயர்ந்துள்ளது. இதே காலகட்டத்தில் சூரிய சக்தியைப் பொறுத்தவரையில் மின்திறன் 2.6 கிகாவாட்ஸிலிருந்து 22 கிகாவாட்ஸாக உயர்ந்துள்ளது. 2022ம் ஆண்டில் மின்சாரத் திறன் 175 கிகாவாட்ஸ் எட்டுவதற்காக பிரதமர் நிர்ணயித்துள்ள இலக்கை எட்டுவதில் நம்பிக்கையோடு இருப்பதாக அதிகாரிகள் தெரிவித்தனர்.
சூரிய சக்தி உற்பத்தியின் பலன்கள் முழுமையாக விவசாயிகளுக்குச் சென்றடைவதை அதிகாரிகள் உறுதி செய்ய வேண்டும் என்று பிரதமர் வலியுறுத்தினார். சூரிய சக்திக் குழாய்கள், எளிதில் இயங்கும் சூரிய சக்தி குக்கர் போன்றவற்றின் மூலம் விவசாயிகளுக்கு அந்தப் பலன் சென்றடைய வேண்டும் என்று வலியுறுத்தினார். பெட்ரோலியத் துறையைப் பொறுத்தவரையில் பிரதம மந்திரி உஜ்வாலா யோஜனா திட்டத்தின் கீழ் நிர்ணயிக்கப்பட்ட இலக்குகளை நடப்பு நிதியாண்டிலேயே எளிதில் அடைய முடியும் என்று தெரிவிக்கப்பட்டது.
நிலக்கரித் துறையைப் பொறுத்தவரையில் உற்பத்தியை அதிகரிப்பது குறித்து அந்தக் கூட்டத்தில் விவாதிக்கப்பட்டது.
பிரதமர் அலுவலகம்
இமாச்சலப் பிரதேசத்தின் கின்னாரில் ஏற்பட்ட நிலச்சரிவு குறித்து மாநில முதலமைச்சருடன் பிரதமர் பேச்சு
பிரதமர் திரு நரேந்திர மோடி, இமாச்சலப் பிரதேசத்தின் கின்னாரில் ஏற்பட்ட நிலச்சரிவின் நிலவரம் குறித்து அம்மாநில முதல்வர் திரு ஜெயராம் தாகூருடன் பேசியுள்ளார். நடைபெற்றுவரும் மீட்பு பணிகளுக்குத் தேவையான அனைத்து உதவிகளும் வழங்கப்படும் என்று பிரதமர் உறுதியளித்துள்ளார்.
பிரதமர் அலுவலகம் வெளியிட்டுள்ள சுட்டுரைச் செய்தியில் தெரிவித்திருப்பதாவது:
“கின்னாரில் நிகழ்ந்த நிலச்சரிவையடுத்து, அங்குள்ள நிலவரம் பற்றி பிரதமர் திரு நரேந்திர மோடி, இமாச்சலப் பிரதேச முதல்வர் திரு ஜெயராம் தாகூருடன் பேசினார். தற்போது நடைபெற்று வரும் மீட்பு நடவடிக்கைகளுக்குத் தேவையான உதவிகள் அளிக்கப்படும் என்று பிரதமர் உறுதியளித்தார்.”
------
(
பிரதமர் அலுவலகம்
காமன்வெல்த் விளையாட்டுகள் 2022-ல் தங்கப்பதக்கம் வென்ற பளுதூக்கும் வீரர் அசிந்தா ஷீலிக்கு பிரதமர் வாழ்த்து தெரிவித்துள்ளார்
பர்மிங்காமில் காமன்வெல்த் விளையாட்டுகள் 2022-ல் தங்கப்பதக்கம் வென்ற பளுதூக்கும் வீரர் அசிந்தா ஷீலிக்கு பிரதமர் திரு நரேந்திர மோடி வாழ்த்து தெரிவித்துள்ளார். காமன்வெல்த் விளையாட்டுப் போட்டிகளுக்கு இந்திய அணியினர் புறப்பட்ட போது அசிந்தா ஷீலியுடனான கலந்துரையாடலையும் திரு மோடி பகிர்ந்துள்ளார்.
ட்விட்டரில் பிரதமர் கூறியிருப்பதாவது;
“காமன்வெல்த் விளையாட்டுகளில் திறமைமிக்க அசிந்தா ஷீலி தங்கப்பதக்கம் வென்றிருப்பது மகிழ்ச்சியளித்தது. அமைதியான இயல்பு மற்றும் மனஉறுதிக்கு அவர் பெயர் பெற்றவர். தனது சிறப்பு சாதனைக்காக அவர் மிகவும் கடுமையாக உழைத்தவர். அவரது எதிர்கால முயற்சிகளுக்காக எனது நல்வாழ்த்துக்களை தெரிவித்து கொள்கிறேன்.”
“காமன்வெல்த் விளையாட்டுகளுக்கான நமது அணி புறப்படுவதற்கு முன் அசிந்தா ஷீலியுடன் நான் கலந்துரையாடினேன். அவரது தாய் மற்றும் சகோதரரின் ஆதரவு பெற்றது குறித்து நாங்கள் விவாதித்தோம். தற்போது பதக்கம் ஒன்றை வென்றுள்ள நிலையில் திரைப்படம் காண அவருக்கு நேரம் கிடைக்கும் என்று நான் நம்புகிறேன்.”
தகவல் மற்றும் ஒலிபரப்பு அமைச்சகம்
பிபர்ஜாய்” புயல் பற்றிய களச்செய்தி சேகரிப்பில் ஈடுபட்டுள்ள ஊடகவியலாளர்களின் பாதுகாப்புக் குறித்து கவலை தெரிவித்துள்ள தகவல் மற்றும் ஒலிபரப்பு அமைச்சகம் அறிவுரைகளை வழங்கியுள்ளது
புதுதில்லி, ஜூன் 15, 2023
“பிபர்ஜாய்” புயல் பற்றிய களச்செய்தி சேகரிப்பில் ஈடுபட்டுள்ள பல்வேறு ஊடகஅமைப்புகளின் குறிப்பாக தனியார் தொலைக்காட்சி அலைவரிசைகளின் செய்தியாளர்கள், படப்பிடிப்பாளர்கள் மற்றும் இதர ஊழியர்களின் பாதுகாப்பு குறித்து கவலை தெரிவித்துள்ள தகவல் மற்றும் ஒலிபரப்பு அமைச்சகம் புயல் குறித்த செய்தி சேகரிப்புக்கு பணியமர்த்தும் அனைத்து ஊடகங்களுக்கும் அறிவுரைகளை வழங்கியுள்ளது.
புயலால் பாதிக்கப்படக்கூடும் என்ற பகுதிகளுக்கு தங்களின் ஊழியர்களை பணியில் ஈடுபடுத்தும் போது உரிய கவனம் செலுத்துமாறும், போதிய முன்னெச்சரிக்கை நடவடிக்கைகளை மேற்கொள்ளுமாறும் ஊடக நிறுவனங்களை இந்த அமைச்சகம் வலியுறுத்தியுள்ளது. ஊடகவியலாளர்களின் பாதுகாப்பில் ஊடக நிறுவனங்கள் எந்தச் சூழ்நிலையிலும் சமரசம் செய்துகொள்ளக் கூடாது என்றும் உள்ளூர் நிர்வாகம் வெளியிடும் முன்னெச்சரிக்கை தகவல்களை பின்பற்ற வேண்டும் என்றும் இந்த அமைச்சகம் அறிவுறுத்தியுள்ளது.
“பிபர்ஜாய்” புயல் இன்று எந்த நேரத்திலும் நாட்டின் மேற்குக் கடலோரப்பகுதியை தாக்கக் கூடும் என்றும் கடுமையான சேதங்களை விளைவிக்கக் கூடும் என்றும் எதிர்பார்க்கப்படுகிறது. இந்தப் புயல் காரணமாக ஏற்படும் தாக்கத்தைக் குறைக்க மத்திய அரசும் மாநில அரசுகளும் அனைத்து முயற்சிகளையும் மேற்கொள்ளும் என்று இந்த அமைச்சகம் உறுதியளித்துள்ளது.
----
(
பிரதமர் அலுவலகம்
நாடாளுமன்ற உறுப்பினர்களுக்கான அடுக்குமாடி வீடுகளை பிரதமர் திறந்து வைத்தார்
17-வது மக்களவை ஏற்கெனவே பல வரலாற்று முடிவுகளை எடுத்துள்ளது
நாடாளுமன்ற உறுப்பினர்களுக்கான அடுக்குமாடி வீடுகளை பிரதமர் திரு. நரேந்திர மோடி காணொலி மூலம் இன்று திறந்து வைத்தார். புதுதில்லி டாக்டர் பி.டி. மார்க்கில் இந்த அடுக்குமாடி வீடுகள் அமைந்துள்ளன. 80 ஆண்டுகளும் மேல் பழமையான எட்டு பங்களாக்கள் இருந்த இடத்தில் 76 அடுக்குமாடி வீடுகள் கட்டப்பட்டுள்ளன.
நிகழ்ச்சியின் போது பேசிய பிரதமர், நாடாளுமன்ற உறுப்பினர்களுக்கான இந்த அடுக்குமாடிவீடுகளில் பசுமை கட்டிட வளாகத்துக்கான விதிமுறைகள் பின்பற்றப்பட்டுள்ளதாகத்
தெரிவித்தார். இந்தப் புதிய அடுக்குமாடி வீடுகள், குடியிருப்புவாசிகள் மற்றும் எம்.பி.க்களுக்குப் பாதுகாப்பும், ஆரோக்கியமும் தருவதாக இருக்கும் என்று அவர் நம்பிக்கை தெரிவித்தார்.
நாடாளுமன்ற உறுப்பினர்களுக்குத் தங்குமிட வசதி அளிப்பது நீண்டகால பிரச்சினையாக இருந்து வந்த நிலையில், இப்போது அதற்குத் தீர்வு காணப்பட்டுள்ளது என்று அவர் தெரிவித்தார். பல தசாப்தங்களாக இருக்கும் பிரச்சினைகளைத் தவிர்ப்பதால் அவை
முடிவுக்கு வந்துவிடாது, தீர்வு காண்பதால் தான் முடிவுக்கு வரும் என்று அவர் கூறினார். பல ஆண்டுகளாக டெல்லியில் பூர்த்தி செய்யப்படாத இதுபோன்ற பல திட்டங்களை இந்த அரசு
செயல்படுத்தி, உரிய கால அவகாசத்திற்குள் முடித்துள்ளது என்று அவர்
பட்டியலிட்டார்.
அம்பேத்கர் தேசிய நினைவிடம் கட்டுவது குறித்து அட்டல் பிகாரி வாஜ்பாயி பிரதமராக இருந்தபோது ஆலோசனைகள் தொடங்கிய நிலையில், 23 ஆண்டுகள் கழித்து இந்த அரசால் அது கட்டி முடிக்கப் பட்டுள்ளது என்றும் பிரதமர் தெரிவித்தார். மத்திய தகவல்
ஆணையத்திற்கான கட்டடம், இந்தியா கேட் அருகே போர் நினைவுச் சின்னம், தேசிய காவல் துறை நினைவிடம் ஆகியவை நீண்டகாலம் நிலுவையில் இருந்த நிலையில், இந்த அரசால் பூர்த்தி செய்யப்பட்டன என்று அவர் கூறினார்.
நாடாளுமன்ற செயல்பாடுகளில் ஆக்கப்பூர்வமாக ஒத்துழைப்பு அளித்த அனைத்து உறுப்பினர்களுக்கும், இப்போது புதிய வசதி கிடைத்துள்ளது என்று பிரதமர் தெரிவித்தார். நாடாளுமன்ற கூட்டத் தொடர் ஆக்கபூர்வமாக, விதிமுறைகளின்படி நடைபெறுவதில் மக்களவைத் தலைவர் துடிப்புடன் செயல்பட்டதாக பிரதமர் புகழ்ந்தார். பெருந்தொற்று பரவிய காலத்திலும், புதிய விதிமுறைகள் மற்றும் பல முன்னெச்சரிக்கை நடவடிக்கைகளைப் பின்பற்றி நாடாளுமன்ற செயல்பாடுகள் தொடர்ந்து நடந்தது குறித்து பிரதமர் மகிழ்ச்சி
தெரிவித்தார். மழைக்கால கூட்டத் தொடர் நல்லபடியாக நடப்பதை உறுதி செய்ய வார இறுதி நாட்களிலும் இரு அவைகளும் செயல்பட்டதை அவர் குறிப்பிட்டார்.
இளைஞர்களுக்கு 16 முதல் 18 வரையிலான வயது முக்கிய காலக்கட்டமாக இருக்கிறது என்று கூறிய அவர், நாம் 16-வது மக்களவை பதவிக் காலத்தை 2019-ல் நிறைவு செய்தோம் என்றும்,
இந்த காலகட்டம் நாட்டின் முன்னேற்றம் மற்றும் வளர்ச்சிக்கு வரலாற்று முக்கியத்துவமானதாக உள்ளது என்றும் கூறினார். 17-வது மக்களவையின் பதவிக்காலம் 2019-ல் தொடங்கியது என்றும், இந்த காலகட்டத்தில் இந்த மக்களவையில் ஏற்கெனவே
எடுக்கப்பட்ட முடிவுகள் வரலாற்று முக்கியத்துவமானவையாக இருக்கின்றன என்று பிரதமர் குறிப்பிட்டார். நாட்டை புதிய தசாப்த காலத்திற்கு அழைத்துச் செல்வதில் அடுத்த 
மக்களவையும் மிக முக்கியமான பங்களிப்பை செய்யும் என்று பிரதமர் திரு. நரேந்திர மோடி நம்பிக்கை தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 199.01 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 198.60 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.28 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1851662
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 199 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,31,043.
கொவிட் சிகிச்சை பெறுபவர்கள் எண்ணிக்கை 0.30 சதவீதமாக உள்ளது.
குணமடைந்தோர் விகிதம் தற்போது 98.50 சதவீதம்.
கடந்த 24 மணி நேரத்தில் 13,265 பேர் குணமடைந்துள்ளனர்.
இதுவரை குணமடைந்தோர் மொத்த எண்ணிக்கை 4,29,96,427 என அதிகரித்துள்ளது.
கடந்த 24 மணி நேரத்தில் 13,615 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 3.23 சதவீதம் ஆகும்.
வாராந்திர பாதிப்பு விகிதம் 4.24 சதவீதம் ஆகும்.
இதுவரை மொத்தம் 86.73 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,21,292 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1840847
------
(Visitor Counter : 133
பிரதமர் அலுவலகம்
அனைத்துத் துறைகள் மற்றும் அமைச்சகங்களின் மனித வள நிலவரம் குறித்து பிரதமர் ஆய்வு; அடுத்த ஒன்றரை ஆண்டுகளில் 10 லட்சம் பேரை பணியமர்த்த உத்தரவு
மத்திய அரசின் அனைத்து துறைகள் மற்றும் அமைச்சகங்களின் மனித வள நிலவரம் குறித்து பிரதமர் திரு நரேந்திர மோடி ஆய்வு மேற்கொண்டார். அடுத்த ஒன்றரை ஆண்டுகளில் 10 லட்சம் பேரை பணியமர்த்த அவர் உத்தரவிட்டுள்ளார்.
இதுதொடர்பாக பிரதமர் அலுவலகம் வெளியிட்டுள்ள டுவிட்டர் செய்தியில் தெரிவித்திருப்பதாவது:
“அனைத்து துறைகள் மற்றும் அமைச்சகங்களின் மனித வள நிலவரம் குறித்து பிரதமர் @narendramodi ஆய்வு செய்தார். அடுத்த ஒன்றரை ஆண்டுகளில் 10 லட்சம் பேர் விரைவாக அரசால் பணியமர்த்தப்பட வேண்டும் என்று அவர் உத்தரவிட்டுள்ளார்.”
நிதி அமைச்சகம்
2030 ஆம் ஆண்டுக்குள் நீடித்த வளர்ச்சிக்கான இலக்குகளை  எட்டுவதில் முழுமையான அணுகுமுறையை இந்தியா பின்பற்றுகிறது
மத்திய நிதி மற்றும் பெருநிறுவன விவகாரத் துறை அமைச்சர் திருமதி நிர்மலா சீதாராமன் 2018-19 ஆம் ஆண்டுக்கான பொருளாதார ஆய்வறிக்கையை இன்று நாடாளுமன்றத்தில் சமர்ப்பித்தார். நீடித்த வளர்ச்சி, பருவநிலை மாற்றம், ஆதார வளங்களை செம்மையாகப் பயன்படுத்துதல் மற்றும் காற்று மாசு உள்ளிட்ட அம்சங்கள் தொடர்பாக பல்வேறு கொள்கைகள் மற்றும் நடவடிக்கைகளை அறிவித்து அவற்றை அமல் செய்வதன் மூலம், பொருளாதார வளர்ச்சியை தொடர்ந்து பராமரிப்பதை இலக்காகக் கொண்டு இந்தியா செயல்பட்டு வருகிறது என்று அந்த அறிக்கையில் தெரிவிக்கப் பட்டுள்ளது.
2030 ஆம் ஆண்டுக்கான உலக அளவிலான செயல் திட்டத்தை ஏற்றுக் கொண்டிருப்பதன் மூலம், வறுமை இல்லாத, பாலின பாகுபாடு இல்லாத, பொருளாதார ஏற்றத்தாழ்வு இல்லாத உலகை உருவாக்குவது என்ற இலக்கை நோக்கி அனைத்து நாடுகளும் முயற்சிகள் மேற்கொண்டுள்ளன. அதன் மூலம் எதிர்கால தலைமுறையினருக்கு ஆரோக்கியமான பூமியை விட்டுச் செல்வதை உறுதி செய்ய வேண்டும் என்பது இதனுடைய இலக்காக இருக்கிறது. இந்த இலக்குகள் பன்முகப் பரிமாணம் கொண்டவை. பல்வேறு சமூக, பொருளாதார மற்றும் சுற்றுச்சூழல் பரிமாணங்களை ஒன்று சேர்ப்பதாக இவை இருக்கும்.
பல்வேறு திட்டங்களைத் தொடங்கி இருப்பதன் மூலம் 2030 ஆம் ஆண்டுக்குள் நீடித்த வளச்சிக்கான இலக்குகளை  எட்டும் வகையில் முழுமையான அணுகுமுறைகளை இந்தியா பின்பற்றி வருகிறது. இந்தியாவுக்கான SDG குறியீட்டு அளவு 42 க்கும் 69க்கும் இடைப்பட்டதாக உள்ளது. மாநிலங்கள் மற்றும் யூனியன் பிரதேசங்களுக்கான குறியீட்டு அளவு 57 முதல் 68க்கு உள்பட்டதாக உள்ளது. கேரளா, இமாச்சலப் பிரதேசம் ஆகியவை 69 என்ற நிலையை எட்டி முன்னணியில் இருக்கின்றன. யூனியன் பிரதேசங்களில் சண்டிகார், புதுவை ஆகியவை முறையே 68, 65 என்ற புள்ளிகளுடன் முன்னணியில் உள்ளன.
நீடித்த வளர்ச்சிக்கான கொள்கை அளவிலான முயற்சிகள்
SDG6 நிலையை எட்டுவதில் முக்கியமான திட்டமாக தூய்மை கங்கா திட்டம் உள்ளது.
காற்று மாசு கட்டுப்படுத்தல், மாசுபடுத்துவதைத் தடுத்தல் ஆகியவற்றுக்கு தேசிய தூய்மை காற்று திட்டம் அமல்படுத்தப் படுகிறது. நாடு முழுக்க காற்றின் தரத்தை கண்காணித்து மேம்படுத்துவதும் இதில் இடம் பெற்றுள்ளது.
SDG-களை எட்டுவதற்கான வழிமுறைகளை உருவாக்குவதில் பிரதானமான ஆதாரவளங்களை செம்மையாகப் பயன்படுத்துவதற்கு ஏற்ற பன்முகத் திட்டங்களை உருவாக்குவதற்கு, ஆதாரவள செம்மையாக்கலுக்கான தேசியக் கொள்கை  உருவாக்கப்பட வேண்டும்.
சமத்துவம் மற்றும் பொது நிலைக்கான மாறுபட்ட பொறுப்புகள் மற்றும் உரிய செயல்திறன்களுக்கான கோட்பாடுகள்
சமத்துவம் மற்றும் பொது நிலைக்கான, மாறுபட்ட பொறுப்புகளுக்கான கோட்பாடுகளின் அடிப்படையில் பருவநிலை செயல்பாடுகளை நோக்கி தனது பொறுப்புகளை வெளிப்படுத்தும் வகையில் இந்தியா தொடர்ந்து செயல்பட்டு வருகிறது என்று இந்த அறிக்கையில் தெரிவிக்கப் பட்டுள்ளது.
பருவநிலை நிதி மற்றும் தேசிய அளவில் உத்தரவாதமான இந்தியாவின் பங்களிப்பு
UNCTAD, 2014 அறிக்கையை மேற்கோள் காட்டியுள்ள இந்த அறிக்கை, SDG-களை எட்டுவதில் வளரும் நாடுகளின் தற்போதைய முதலீடுகள் ஆண்டுக்கு 2.5 டிரில்லியன் அமெரிக்க டாலர்கள் அளவுக்குக் குறைந்து வருவதாகத் தெரிவித்துள்ளது.